b'\n_START_ARTICLE_\nGerardo Torres\n_START_SECTION_\nTalambuhay\n_START_PARAGRAPH_\nSi Gerardo Z. Torres ay nagsimulang magsulat ng mga kuwento sa gulang na labinsiyam. Nagtapos ng A.B. Literature sa De La Salle University, M.A. Literature (English) sa Ateneo de Manila University, at Ph.D. Literature sa DLSU. Nanungkulansiya sa Departamento ng Literatura ng DLSU bilang Pangalawang Tagapangulo noong 1992-1995, Tagapangulo noong 1996-1997, at Koordinator para sa mga Graduwang Programa noong 2002-2003. Nanungkulan din siya bilang Associate Direcotr for Fiction ng Bienvenido N. Santos Creative Writing Center noong 2003-2006. Siya ang may hawak ng Doreen G. Fernandez Professorial Chair in Literature noong 2007-2009. Sa kasalukuyan, siya ay professor ng literatura at malikhaing pagsulat sa DLSU.\n_START_SECTION_\nBuod\n_START_PARAGRAPH_\nNagkuwento si Lawrence tungkol sa kanilang apat na bading na inihahalintulad niya sa Fab Four ng Sex and the City at kung paano sila nagkakila-kilala. Kinuwento ni Lawrence na lahat ng naging relasyon niya ay nauwing sawi ngunit kahit na ganoon ay handa na muli siyang umibig. Si Andrew naman ay marami nang nakaseks ngunit nanatili pa rin siyang tapas pag nasa loob ng isang relasyon. Ang tingin naman ni Irwin sa mga lalaki ay laruan lamang pagkatapos niyang umibig ng todo-todo at pagtaksilan. Si Dominic ay madalas na maloko at magamit dahil sa lubos niyang pagtitiwala. Naniniwala si Lawrence na gaya ng apat na babaeng tauhan sa paborito nilang drama sa telebisyon ay may naghihintay din na masayang katapusan para sa kanila.\n_START_SECTION_\nSa Aking Pag-iisa\n_START_PARAGRAPH_\n"Marami ang namatay sa tsunami" ang mantra ng tagapagsalaysay at ng kaibigan niyang si Paula. Ito ay para hindi sila magreklamo kung wala man silang karelasyon ngayon. Magkatulad ang mga gusto ng tagapagsalaysay at ni efbeufne\\_NEWLINE_i silang magkasundo at lagi silang magkasama. Kahit na may mga kaibigan ding bading si Paul, sa tagapagsalaysay siya pinakamalapit. Isang beses lang nakatagpo ng tipo niyang lalaki si Paula, at ito ay si Simon. Marami silang hindi pagkakaunawaan at madalas silang magaway ngunit ayos na kay Paula ang ganitong estado ng kanyang relasyon. Ang tagapagsalaysay naman ay marami nang nakarelasyon at dati siyang naniniwala na kailangan niya ng lalaki upang siya ay makumpleto dahil sila lang ang makapagpapaligaya sa kanya. Nagsawa rin siya at dahil sa mga naganap na trahedya noong mga nakaraang taon, naisip ng tagapagsalaysay na napakaikli ng buhay at may mas mahahalagang bagay pa sa mundo.\n_START_SECTION_\nIsang Linggong Pag-ibig\n_START_PARAGRAPH_\nLunes noong magkainteres ang tagapagsalaysay sa lalaki na kausap nito dahil sa nakita niyang litrato sa Friendster account nito. Martes noong nakipagtawagan ang tagapagsalaysay sa lalaki at noon nila plinano ang pagkikita sa darating na biyernes. Miyerkules noong nabanggit ng kausap na lalaki na kasama niya ang isang fashion designer na nanood ng sine. Huwebes noong lubos na makilala ng tagapagsalaysay ang lalaki at nabatid niya ang panggagamit ng lalaki sa mga nagiging kaibigan nito. Biyernes noong lumabas ang tagapagsalaysay at ang kausap niyang lalaki upang manood ng sine. Nais sana ng tagapagsalaysay na mag check in sa Victoria Court ngunit hindi sumang-ayon ang lalaki sapagkat hindi pa raw sila magkakilala ng lubusan. Sabado noong malaman ng tagapagsalaysay na nakahingi ng tulong ang lalaki sa fashion designer na pinangakuan niyang hindi na niya tatawagang muli. Linggo na noong pinutol ng tagapagsalayasay ang pag-uugnayan niya at ng lalaki sapagkat naniniwala siyang marami pang mas nararapat para sa kanya.\n_START_SECTION_\nSayang\n_START_PARAGRAPH_\nHuling gabi na ng tagapagsalaysay at mga kasama niya sa Shanghai. Pagkatapos maglakad ng tagapagsalaysay sa kahabaan ng The Bund ay nagpatuloy siya hanggang Nanjing Road upang mamili. Nang makaramdam siya ng gutom, tumungo siyang Subway. Pagkalabas niya, doon siya inalok ng masahe ng dalawang guwapong Intsik. Naisip ng tagapagsalaysay na pagkakataon na upang makatikim ng lokal na putahe, ngunit nagdalawang isip siya sapagkat busog siya noon at natatakot siya sa dahil dalawa sila. Kahit na pantasya niya rin ang menage-a-trois, nanaig pa rin ang pagpipigil niya. Nanghinayang siya ngunit naisip niyang baka may mahagip din naman siya pagdating ng Beijing o Hongkong.\n_START_SECTION_\nBatang-bata\n_START_PARAGRAPH_\nNakipagrelasyon ang tagapagsalaysay sa isang binatilyo kahit na noon ay nandidiri siya sa mga matatandang lalaki na mahilig sa mga batang-batang babae o lalaki. Nakilala ng tagapagsalaysay si Daniel isang hapon sa pool ng condominium niya habang pinapanood siya nitong lumangoy. Nalaman niya ang mga bagay tungkol kay Daniel nang magkausap sila. Magpapaalam na sana ang tagapagsalaysay subalit nagpumilit pa rin sumama si Daniel sa kanyang unit. Pagdating sa unit niya, hinalikan niya si Daniel at doon na sila nagtalik. Iyon ang pagsisimula ng relasyon nila. Tuluyan na nga siyang nahulog kay Daniel at wala na siyang pakialam sa sasabihin ng iba. Masaya man sila, nangangamba pa rin ang tagapagsalaysay sa kahahantungan ng relasyon nila ni Daniel.'